Ekainaren 3a

Alderdi Popularrari atxikitako foru parlamentari Javier García Jiménez jaunak 11-24-PES-00239 idatzizko galdera egin du. Hona hemen Hezkuntzako kontseilariak horri buruz ematen dion informazioa:

Hezkuntza Departamentua ez da lanik egiten ari ikerketako batxilergoa arautzen duen araudirik egiteko.

Nafarroako hezkuntza sistema publikoak eskainitako ikerketako batxilergo deritzen ikasketak ikastetxeek berorien antolamenduzko autonomiaren eta autonomia pedagogikoaren esparruan ematen dituzten hezkuntza programak dira. Programa horiek ikastetxe bakoitzak hartutako erabaki metodologikoen barruan daude, eta Hezkuntzari buruzko maiatzaren 3ko 2/2006 Lege Organikoa aldatzeko abenduaren 29ko 3/2020 Lege Organikoak araututako batxilergoen askotariko modalitateetan sartzen dira, ikastetxe bakoitzak erabakitakoaren arabera.

Iruñean, 2024ko ekainaren 3an.

Hezkuntzako kontseilaria: Carlos Gimeno Gurpegui